HMS Selene

Το HMS Selene ήταν υποβρύχιο κλάσης S, συγκεκριμένα ένα από τα σκάφη της τρίτης ομάδας. Ναυπηγήθηκε στα χρόνια του Β΄ Παγκοσμίου Πολέμου και εντάχθηκε σε υπηρεσία με το Βασιλικό Ναυτικό. Παρέμεινε σε ενεργό υπηρεσία για αρκετά χρόνια μετά το τέλος του πολέμου και είναι μέχρι σήμερα το μοναδικό πλοίο του Βρετανικού Βασιλικού Ναυτικού με αυτό το όνομα.

 Περιγραφή 

Στα δεκαεπτά σκάφη της τρίτης ομάδας υποβρυχίων κλάσης S ενσωματώθηκαν σημαντικές βελτιώσεις και αλλαγές. Ενισχύθηκε το κήτος τους, μπορούσαν να μεταφέρουν μεγαλύτερη ποσότητα καυσίμων και έγιναν αλλαγές στον οπλισμό τους. Είχαν ολικό μήκος 66,1 m, πλάτος 7,2 m και βύθισμα 4,3 m. Το εκτόπισμά τους ήταν 827 t (814 LT) στην επιφάνεια και 1006 t (990 LT) σε κατάδυσηChesneau, p. 52 και το πλήρωμά τους αποτελούνταν από 48 αξιωματικούς, υπαξιωματικούς και ναύτες. Επίσης μπορούσαν να επιχειρούν σε βάθος έως και 106,7 m.McCartney, p. 7

Στην επιφάνεια προωθούνταν από δύο ντηζελοκινητήρες μέγιστης ισχύος 950 bhp ενώ εν καταδύσει το έργο αυτό αναλάμβαναν δύο ηλεκτροκινητήρες των 650 hp.Bagnasco, p. 110 Μπορούσαν να φθάσουν τους 14,75 kn στην επιφάνεια και τους 9 kn σε κατάδυση και η εμβέλειά τους ήταν  με ταχύτητα πλεύσης 10 kn και  με ταχύτητα πλεύσης 3 kn αντιστοίχως.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν δώδεκα τορπίλες συνολικά. Εναλλακτικά μπορούσαν να μεταφέρουν δώδεκα νάρκες αντί των τορπιλών. Το σκάφος ήταν επίσης εξοπλισμένο με ένα πυροβόλο των 102 mm.

 Επιχειρησιακή ιστορία 
Το Selene ναυπηγήθηκε από την εταιρεία Cammell Laird & Co Limited στο Μπίρκενχεντ (Birkenhead) και καθελκύστηκε στις 24 Απριλίου 1944. Πέρασε το μεγαλύτερο μέρος του Β΄ Παγκοσμίου Πολέμου στην Άπω Ανατολή, όπου βύθισε πέντε ιαπωνικά ιστιοφόρα και τρία μικρά εμπορικά πλοία και να προκάλεσε ζημιές σε ένα ακόμη ιστιοφόρο και ένα εμπορικό.HMS Selene, Uboat.net

Παρέμεινε σε υπηρεσία μετά το τέλος της σύρραξης και στις αρχές της δεκαετίας του 1950 μετατράπηκε σε ταχύ, άοπλο υποθαλάσσιο στόχο που χρησιμοποιήθηκε στην εκπαίδευση στον ανθυποβρυχιακό πόλεμο. Οι τορπιλοσωλήνες του καλύφθηκαν προκειμένου να βελτιωθούν τα υδροδυναμικά του χαρακτηριστικά και αφαιρέθηκαν οι τρεις εξωτερικοί σωλήνες καθώς και το πυροβόλο. Η γέφυρα του μετασκευάστηκε σε κάτι που θύμιζε περισσότερο εξόγκωμα με ένα μικρό κόκπιτ και διέθετε μόνο ένα περισκόπιο. Το Selene ανήκε στη Δεύτερη Μοίρα Υποβρυχίων που είχε τη βάση της στο Πόρτλαντ καθ’ όλη τη δεκαετία του 1950. Εν τέλει πωλήθηκε για σκραπ τον Ιούνιο του 1961.

 Παραπομπές 

 Βιβλιογραφία 






Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου